DTAC บวก 3% ลุ้นกำไร Q4/64 โต 153% โบรกฯชูปันผลเด่น เป้าสูง 51.18 บ.
DTAC บวก 3% ลุ้นกำไร Q4/64 โต 153% แตะ 710 ลบ. โบรกฯชูเป้า 51.18 บ. คาดราคาหุ้นจะได้ปัจจัยเชิงบวกตามความคืบหน้าของการควบรวมกิจการ หวังปันผลสูงกว่าคาดในครึ่งปีหลัง
26 ม.ค. 2565

ผู้สื่อข่าวรายงานว่าวันนี้ (26 ม.ค.2565) ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 11:29 น. อยู่ที่ระดับ 48.25 บาท เพิ่มขึ้น 1.25 บาท หรือ 2.66% โดยทำจุดสูงสุดที่ 48.75 บาท และทำจุดต่ำสุดที่ 47.00 บาท ด้วยมูลค่าการซื้อขาย 396.71 ล้านบาท

บล.ซีจีเอส-ซีไอเอ็มบี ประเมินว่า DTAC จะประกาศผลประกอบการไตรมาส 4/2564 ในวันที่ 28 ม.ค.นี้ ตลาดคาดว่าจะมีกำไรสุทธิ 710 ล้านบาท เพิ่มขึ้น 152.50% จากงวดเดียวกันของปีก่อน แต่ลดลง 14.70% จากไตรมาสก่อน
ขณะที่บล.กสิกรไทย ระบุในบทวิเคราะห์ (26 ม.ค.2565) โดยคาดว่าราคาหุ้นจะได้ Sentiment หนุนตามความคืบหน้าของการควบรวมกิจการกับ TRUE ทั้งนี้ทางฝ่ายวิจัยคาดหวังโอกาสบริษัทจะจ่ายปันผลสูงกว่าคาดในครึ่งปีหลัง แนะนำราคาเป้าหมาย 51.18 บาท
 